Държавен вестник, бр. 82, 2010 г., стр. 17

БРОЙ  82	
Д Ъ Р Ж А В Е Н  В Е С Т Н И К 	
СТР.  17  
не на допинговия контрол при тренировъчната 
и спортно-състезателната дейност и борбата 
срещу употребата на допинг в спорта.
§ 6. Изпълнението на постановлението се 
възлага на министъра на финансите и на ми­
нистъра на физическото възпитание и спорта.
§ 7. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
ПРАВИЛНИК
за устройството и дейността на Антидопин­
говия център
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устройството 
и дейността на Антидопинговия център, наричан 
по-нататък „центъра“.
Чл. 2. (1) Центърът е орган за осъществя­
ване на допингов контрол, превенция и борба 
срещу допинга в спорта. 
(2) Центърът е юридическо лице на бюджетна 
издръжка, което се управлява и представлява 
от изпълнителен директор – второстепенен раз­
поредител с бюджетни кредити към министъра 
на физическото възпитание и спорта.
(3) Центърът е специализиран контролен 
орган по смисъла на чл. 66, ал. 1 от Закона за 
физическото възпитание и спорта.
Чл. 3. (1) Центърът осъществява дейността 
си самостоятелно и в сътрудничество с остана­
лите национални и международни институции 
и организации, имащи отношение към превен­
цията и борбата срещу употребата на допинг. 
(2) Центърът осъществява дейността си при 
спазване на националното и международното 
законодателство по отношение на борбата 
срещу допинга, с утвърдените международни 
стандарти, правила и списъци, както и при 
осигуряване защита на правата на спортистите.
(3) В срок до 30 ноември на предходната 
година центърът предлага за утвърждаване от 
министъра на физическото възпитание и спорта 
годишен план за дейността си. 
Чл. 4. Центърът се финансира със средства от: 
1. държавния бюджет чрез Министерството 
на физическото възпитание и спорта;
2. програмно финансиране по международни 
програми в областта на контрола, превенцията 
и борбата срещу допинга в спорта.
Чл. 5. Центърът:
1. организира и провежда допингов кон­
трол на:
а) спортистите по време на подготовка и по 
време на състезания, включени в държавния 
спортен календар на територията на Република 
България;
б) спортистите от страните, подписали До­
пълнителния протокол към Конвенцията срещу 
употребата на допинг на Съвета на Европа, 
ратифицирана със закон от Народното събрание 
(ДВ, бр. 36 от 1992 г.), когато те осъществяват 
състезателна и тренировъчна спортна дейност 
на територията на Република България;
в) спортистите, участващи в международни 
състезания на територията на Република Бъл­
гария, по искане от международните спортни 
организации;
2. приема годишен план за провеждане на 
допингов контрол;
3. изисква информация от българските спорт­
ни организации, необходима за провеждане на 
допингов контрол;
4. поддържа регистър на спортистите, пре­
минали допингов контрол, и на получените 
резултати и отчита изпълнението на наказанията, 
наложени от българските спортни организации, 
за нарушаване на антидопинговите правила;
5. разпространява действащия Списък на 
забранените допинг вещества и методи съгласно 
Международния стандарт на Световната анти­
допингова агенция и своевременно информира 
българските спортни организации за влизането 
му в сила;
6. подпомага, разработва, насърчава и 
контролира реализирането на антидопингови 
програми и провежда антидопингови кампании;
7. осъществява международно сътрудничест­
во в качеството си на национална антидопингова 
организация;
8. следи за спазване на международните 
стандарти за допингов контрол.
Г л а в а  в т о р а
УПРАВЛЕНИЕ
Чл. 6. (1) Центърът се управлява и пред­
ставлява от изпълнителен директор, който 
се назначава от министъра на физическото 
възпитание и спорта въз основа на конкурс, 
проведен по реда на Кодекса на труда.
(2) Трудовите правоотношения с изпълнител­
ния директор на центъра се сключват, изменят 
и прекратяват от министъра на физическото 
възпитание и спорта.
Чл. 7. (1) Изпълнителният директор на 
центъра има следните правомощия: 
1. ръководи и контролира дейностите на 
центъра;
2. отговаря за законосъобразното и целесъ­
образното разходване на финансовите средства 
по чл. 4;
3. представлява центъра пред трети лица;
4. осигурява защита и носи отговорност 
за информацията, свързана с дейностите на 
центъра;
5. изпълнява функциите на работодател по 
отношение на работещите в центъра;
6. утвърждава длъжностното разписание на 
служителите на центъра;